পরপর বিস্ফোরণে কেঁপে উঠল ভেনেজুয়েলার রাজধানী!

ওয়েব ডেস্ক : পর পর বিস্ফোরণে (Blast) কেঁপে উঠল ভেনেজুয়েলার (Venezuela) রাজধানী কারাকাস (Caracas)! জানা গিয়েছে, শনিবার ভোররাতে একের পর এক এই বিস্ফোরণের শব্দ পাওয়া যায়। এই ঘটনার একটি ভাইরাল হয়েছে সমাজমাধ্যেম (ভিডিয়োর সত্যতা যাচাই করেনি কলকাতা টিভি)। দেখাগিয়েছে, পাহাড়ার পিছনে পর পর বিস্ফোরণ হচ্ছে। জানা যাচ্ছে, এই বিস্ফোরণের কারণে শহরের দক্ষিণের একাধিক এলাকায় বিদ্যুৎ চলে য়ায়।

সিএনএন-এর এক প্রতিবেদনে বলা হয়েছে, বেশ কয়েকদিন আগে ভেনেজুয়েলার এক বন্দরে বিমান হামালা চালিয়েছিল আমেরিকার (America) গোয়ান্দা সংস্থা সিআইএ। আমেরিকার তরফে অভিযোগ করা হয়েছিল, ওই বন্দর থেকে মাদক পাচার করা হচ্ছিল। তাদের কাছে সেই খবর ছিল। তার ভিত্তিতেই এই হামলা চালানো হয়েছিল। তার পরে আবার হামলা হল ভেনেজুয়েলায়। বিস্ফোরণের পর শহরের দক্ষিণাঞ্চলের একটি বড় সামরিক ঘাঁটির কাছাকাছি এলাকায় বিদ্যুৎ সরবরাহ বন্ধ হয়ে যায়।

আরও খবর : অবতরণের সময় প্রবল ঝাঁকুনি, নেপালে রানওয়ে থেকে ছিটকে গেল বিমান

তবে এই হামলার পিছনে আমেরিকা রয়েছে কি না, সে বিষয়ে কিছু জানা যায়নি। তবে এগুলো কি বিমান হামলা নাকি অভ্যন্তরীণ নাশকতামূলক ঘটনা? তা নিয়ে ভেনেজুয়েলার সরকারের তরফে এখনও পর্যন্ত আনুষ্ঠানিকভাবে কোনও ধরণের বিবৃতি দেওয়া হয়নি।

তবে এই বিস্ফোরণের ঘটনা এমন সময়ে ঘটেছে যখন মাদক পাচার ও তেলের ওপর মার্কিন নিষেধাজ্ঞাকে কেন্দ্র করে প্রেসিডেন্ট নিকোলাস মাদুরোর প্রশাসন ও ওয়াশিংটনের মধ্যে সম্পর্ক চরমে পৌঁছেছে। ফলে এই বিষয়টিকে বেশ গুরুত্বপূর্ণ হিসেবেই দেখছে আন্তর্জাতিক মহল। জানা যাচ্ছে, কারাকাসের নিরাপত্তা ইতিমধ্যে জোরদার করা হয়েছে।