জুম্মার নামাজের মাঝেই বিস্ফোরণ! সিরিয়ায় মৃত্যু বহু মানুষের

ওয়েব ডেস্ক : চলছিল জুম্মার নামাজ। তার মাঝেই ভয়াবহ জঙ্গি হামলা (Terrorist Attack)। ঘটনায় এখনও পর্যন্ত ৮ জনের মৃত্যু (Death) হয়েছে বলে খবর। ২১ জনের আহত হওয়ার খবরও পাওয়া গিয়েছে। তবে মৃতের সংখ্যা আরও বাড়তে পারে বলে মনে করা হচ্ছে। এমনই ভয়ংকর ঘটনা ঘটে গেল সিরিয়ায় (Syria)।

সুত্রের খবর, শুক্রবার সিরিয়ার (Syria) সংখ্যালঘু এলাকা আলাউইত-এ একটি মসজিদে চলছিল জুম্মার নামাজ। সে কারণে সেখানে ভিড় জমিয়েছিলেন বহু মানুষ। সেখানেই ভয়াবহ হামলা চালাল জঙ্গিরা। যার জেরে বহু মানুষ প্রাণ হারিয়েছেন। তদন্তকারীদের প্রাথমিক অনুমান, আগে থেকেই বিস্ফোরক মসজিদে রেখে গিয়েছিল জঙ্গিরা। তার পর দূর থেকে বিস্ফোরণ ঘটানো হয়।

আরও খবর : বিপুল সংখ্যক ভারতীয় নাগরিককে ফেরত পাঠাল সৌদি আরব! কেন?

এই বিস্ফোরণের জেরে ওই মসজিদ ব্যাপক ক্ষতিগ্রস্ত হয়েছে বলে খবর। এই ঘটনার খবর জানার পরেই দ্রুত ঘটনাস্থলে পৌঁছয় পুলিশ ও বিপর্যয় মোকাবিলা বাহিনী। শুরু হয় উদ্ধারকার্য। তার পরেই আহতদের উদ্ধার করে নিয়ে যাওয়া হয়েছে হাসপাতালে। তবে কারা এই হামলার পিছনে রয়েছে, সে বিষয়ে কিছু জানা যায়নি। এই ঘটনায় তদন্ত শুরু করেছে পুলিশ।

প্রসঙ্গত, সিরিয়ায় পতন হয়েছে বাশার-আল-আসাদের সরকারের। তার পরে সে দেশে যুদ্ধ অনেকটাই থেমেছে। তবে সেখানে একাধিক হিংসার ঘটনার খবর সামনে এসেছে। সাম্প্রদায়িক, জাতিগত ও রাজনৈতিক হিংসা বাড়ছে সেখানে। ফলে ধীরে ধারে ফের উত্তপ্ত হচ্ছে দেশটি। তার মাঝেই সেখানে জুম্মার নামাজের সময় বিস্ফোরণের ঘটনা ঘটল। মৃত্যু হল বহু মানুষের।