কলম্বিয়ায় যাত্রীবাহী বাসে জঙ্গি হামলা! মৃত ১৪

ওয়েব ডেস্ক : কলম্বিয়ায় (Colombia) যাত্রীবাহী বাসে ভয়াবহ বিস্ফোরণ (Blast)। তার জেরে ১৪ জনের মৃত্যু হয়েছে বলে খবর। ঘটনায় আহত হয়েছেন আরও ৩৮ জন। শ্রীলঙ্কার (Srilanka) সেনাপ্রধান এটিকে জঙ্গি হামলা বলে দাবি করেছেন। প্রথমিকভাবে মনে করা হচ্ছে, এর পেছনে মাদক কারবারিদের যোগ থাকতে পারে।

জানা গিয়েছে, এমন মর্মান্তিক ঘটনাটি ঘটেছে দক্ষিণ-পশ্চিম কলম্বিয়ার (Colombia) কাওকা অঞ্চলে। বাসটি দক্ষিণ-পশ্চিম কাজিবিও এলাকার প্যান আমেরিকান হাইওয়ে দিয়ে যাওয়ার সময় এমন বিস্ফোরণ ঘটে বলে খবর। যার জেরে প্রাণ হারান অন্তত ১৪ জন। তাঁদের মধ্যে বেশিরভাগ শিশু বলেই খবর ।

আরও খবর : ‘মাটিতে পড়ে আছে ঘাতক, হাত পা বাঁধা’, হামলাকারীর ছবি প্রকাশ করলেন ট্রাম্প

ঘটনার পরেই কলম্বিয়ার (Colombia) সেনা কমান্ডার জেনারেল হুগো লোপেজ সাংবাদিকদের মুখোমুখি হন। তিনি এটিকে জঙ্গি হামলা বলে জানান। এর জন্য কুখ্যাত কয়েকটি গ্যাংকে দায়ী করেছেন তিনি। জানা গিয়েছে, এক দশক আগে এই সংগঠনগুলির সঙ্গে শান্তি চুক্তি করেছিল সরকার। কিন্তু, অভিযোগ এই সংগঠনগুলি চুক্তি মেনে চলে না।

এই ঘটনায় কলম্বিয়ার প্রেসিডেন্ট গুস্তাভো পেত্রো নিন্দা জানিয়ে বলেছেন, যাঁরা এই হত্যার ঘটনার সঙ্গে যুক্ত তারা সন্ত্রাসী, ফ্যাসিস্ট এবং মাদক পাচারকারী। তবে এই প্রথম নয়, কলম্বিয়ার রিপোর্ট বলছে, গত কয়েকদিনে ১১৬টি হিংসার ঘটনা ঘটেছে সেখানে।